
[bookmark: _Hlk166221391]OBJEDNÁVKA – SEZÓNNE UŽÍVANIE MESTSKÉHO ZIMNÉHO ŠTADIÓNA
A) Údaje o objednávateľovi:
	Názov objednávateľa
	

	Druh právnickej osoby
	

	Sídlo
	

	IČO
	

	DIČ/IČ DPH:
	

	Oprávnený k podpisu:
	

	Kontaktná osoba:
	

	Tel. kontakt + e-mail:
	

	Užívanie ľadovej plochy v sezóne (dátumy od - do):
	

	Užívanie inline plochy v sezóne (dátumy od - do):
	

	Dátum vzniku športového klubu (deň registrácie v príslušnom zväze):
	

	Počet aktívnych členov (ku dňu podávania žiadosti ):
	

	Počet registrovaných členov (ku dňu podávania žiadosti ):
	

	Prínos pre mesto Trnava:
	

	Organizovanie pretekov, súťaží, podujatí vo svojej športovej oblasti (t. j. súťažné kategórie klubu v nastávajúcej sezóne):                  uveďte menovite jednotlivé súťažné kategórie

	

	Organizovanie pretekov, súťaží, podujatí NEKOMERČNÉHO charakteru vo svojej športovej oblasti (napr. testy, preteky SP, Majstrovstvá SR, Memoriál KH a pod):
uveďte názov a termín 
	

	Organizovanie pretekov, súťaží, podujatí KOMERČNÉHO charakteru vo svojej športovej oblasti (ako napr. škola korčuľovania, turnaje, sústredenia a pod.):
uveďte názov a termín
	

	Poznámky:
	



B) Elektronická faktúra:
	Požadujem zaslať faktúru elektronicky - e-mailom*:
	Áno

	Elektronická adresa (e-mail) na zaslanie el. faktúry:
	

	*Ako objednávateľ svojim podpisom súhlasím so zasielaním elektronickej faktúry prostredníctvom elektronickej pošty na uvedenú elektronickú adresu (e-mail) v súlade s ustanoveniami § 71 a nasl. zákona č. 222/2004 Z.z. o dani z pridanej hodnoty v znení neskorších predpisov a ustanoveniami článku III. VP.




V Trnave dňa 16. apríla 2026, Podpis*: _______________________	Pečiatka:





[image: ]	
	                                                                                    Mestský zimný štadión, Spartakovská 1B, Trnava
	                                                                                         Tel. kontakt (správca): + 421 917 924 689
	                                                                                         Tel. kontakt (vrátnica): +421 917 922 241
	                                                                                        E-mail: marek.nesticky@smmt.trnava.sk 

*Objednávateľ podpisom tejto objednávky vyjadruje súhlas so  Všeobecnými podmienkami užívania Mestského zimného štadióna na športové účely zo dňa 9.4.2026, ktoré sú prílohou tohto dokumentu.

VŠEOBECNÉ PODMIENKY UŽÍVANIA MESTSKÉHO ZIMNÉHO ŠTADIÓNA

I. Prevádzkovateľ
1. Prevádzkovateľom Mestského zimného štadióna (ďalej len „MZŠ“), Spartakovská 1B, Trnava je Správa majetku mesta Trnava, p.o., so sídlom Spartakovská 1/B, Trnava, IČO: 53041984 (ďalej len „prevádzkovateľ“).

II. Základné podmienky užívania Mestského zimného štadióna
1. Objednávateľ podpisom Objednávky na užívanie Mestského zimného štadióna (ďalej len ako „objednávka“) vyjadruje súhlas so Všeobecnými podmienkami užívania MZŠ (ďalej len „VP“).
2. Základnými zásadami, ktorými sa riadi prevádzkovateľ a s ktorými vyjadruje súhlas objednávateľ sú nasledovné:
a) MZŠ slúži k rozvoju športových schopností pre obyvateľov mesta Trnava a členov športových klubov pôsobiacich v MZŠ, pričom tieto športové kluby majú prednostné právo k užívaniu MZŠ, vychádzajúc z princípov podpory rozvoja športu a mládeže v mesta Trnava a z účinných Zmlúv o užívaní MZŠ;
b) objednávateľ sa zaväzuje vyplniť objednávku pravdivo, dobromyseľne a bez zamlčania akýchkoľvek skutočností rozhodujúcich pre užívanie MZŠ;
c) prevádzkovateľ ako platca DPH je oprávnený účtovať objednávateľovi DPH v zmysle platných právnych predpisov;
d) objednávateľ je povinný dodržiavať prevádzkové dni a hodiny MZŠ, mimo týchto dní a hodín nie je oprávnený užívať MZŠ bez súhlasu prevádzkovateľa, pričom berie na vedomie a súhlasí, že prideľovanie konkrétnych časov užívania ľadovej plochy je v kompetencii prevádzkovateľa.
3. Prevádzkovateľ si vyhradzuje právo upraviť prednostný účel a časy užívania ľadovej plochy, ak k tomu budú počas sezóny viesť objektívne dôvody a vzájomné zmluvy medzi prevádzkovateľom a užívateľom.
4. Objednávateľ je ďalej povinný:
a) dodržiavať ustanovenia týchto VP, Zmluvy o užívaní MZŠ uzatvorenej v zmysle písm. c) tohto bodu VP, Smernice upravujúcej systém prerozdeľovania ľadovej a inline plochy vydanej prevádzkovateľom a Prevádzkového poriadku MZŠ;
b) doručiť objednávku prevádzkovateľovi a to e-mailom na marek.nesticky@smmt.trnava.sk najneskôr do 15. mája príslušného kalendárneho roka. Základným a rozhodujúcim kritériom na začatie posudzovania objednávky je podmienka riadnej registrácie objednávateľa v príslušnom športovom zväze, t. j. objednávateľ je v čase podania žiadosti registrovaný ako riadny člen zväzu, a to minimálne jednu celú ukončenú sezónu, t. j. od 01.06. predchádzajúceho kalendárneho roka do 31.05. aktuálneho kalendárneho roka. Objednávateľ uchádzajúci sa o dotáciu hodín ľadovej a inline plochy, ktorému je pridelená zvýhodnená cena užívania ľadovej a inline plochy, vo svojom názve musí obsahovať slovo „Trnava“, t. j. názov mesta, ktoré reprezentuje a žiada o nepriamu dotáciu. Pri nesplnení týchto podmienok je objednávateľ posudzovaný ako komerčný subjekt v zmysle platného Cenníka MZŠ. Všetky včas doručené a riadne vyplnené žiadosti budú posudzované prevádzkovateľom podľa nižšie uvedených kritérií:
· športová činnosť objednávateľa min. jednu celú ukončenú sezónu odo dňa vzniku;
· počet aktívnych členov objednávateľa (t. j. počet členov, ktorí sa aktívne pripravujú na súťaže ako aj počet pretekárov, ktorí sa aktívne zúčastnili aspoň troch súťaží v ostatnej sezóne. Aktívnym členom nie je funkcionár objednávateľa ani tréner. Aktívnym členom nie je ani dočasný člen športového klubu, t. j. prijatý za člena klubu na hosťovanie, striedavý štart alebo na obdobie kratšie ako jeden rok.);
· počet registrovaných členov objednávateľa v príslušnom športovom zväze (v prípade potreby je objednávateľ povinný na výzvu prevádzkovateľa bezodkladne doložiť menný zoznam); 
· dĺžka existencie objednávateľa;
· prínos pre mesto Trnava;
· organizovanie pretekov, súťaží, podujatí vo svojej športovej oblasti;
c) po schválení objednávky uzatvoriť s prevádzkovateľom Zmluvu o užívaní MZŠ, ktorej obsahom bude úprava práv a povinností zmluvných strán pri užívaní MZŠ ako aj určenie dotácie hodín ľadovej a inline plochy (dotácia hodín predstavuje priamu podporu jednotlivým športovým odvetviam zo strany Mesta Trnava, schválená primátorom mesta Trnava, na ktorú sa vzťahuje dohodnutá (zvýhodnená) cena za hodinu takejto pridelenej dotácie hodín podľa návrhu prevádzkovateľa). Objednávateľ berie na vedomie, že ak prenajme alebo prepustí do užívania pridelenú tréningovú jednotku tretím osobám (t. j. iným športovým klubom, subjektom, fyzickej osobe alebo právnickej osobe), bude to považované za závažné porušenie týchto VP a Smernice upravujúcej systém prerozdeľovania ľadovej a inline plochy. Všetky takto prenajaté alebo prepustené tréningové jednotky budú spoplatnené ako komerčné užívanie v zmysle platného Cenníka MZŠ. Objednávateľ v takomto prípade môže stratiť v nasledujúcej sezóne nárok na pridelenie dotácie hodín ľadovej a inline plochy.
5. Objednávateľ berie na vedomie, že v prípade organizovania komerčných aktivít (ako napríklad rôzne podoby školy korčuľovania, platených amatérskych tréningov, sústredení, turnajov, kempov a podobne) je povinný oznámiť organizovanie takýchto aktivít prevádzkovateľovi, ktorý tieto aktivity posúdi a určí hodinovú sadzbu nájomného.

III. Elektronická faktúra
1. Objednávateľ v prípade uvedenia súhlasu so zaslaním elektronickej faktúry (objednávka - časť C) (ďalej len ako „súhlas“) udeľuje prevádzkovateľovi súhlas k tomu, aby mu za objednané a dodané služby za užívanie MZŠ v zmysle objednávky vystavoval faktúru v elektronickej faktúre (ďalej len „EF“) doručenej na nim uvedenú elektronickú adresu (e-mail) vo formáte PDF. EF je vydaná v súlade s ustanoveniami § 71 a nasl. zákona č. 222/2004 Z.z. o dani z pridanej hodnoty v znení neskorších predpisov a je daňovým dokladom. Vierohodnosť pôvodu EF, neporušenosť obsahu EF a čitateľnosť EF je zabezpečená kontrolnými mechanizmami podnikových procesov.
2. Prevádzkovateľ sa zaväzuje EF doručovať objednávateľovi prostredníctvom elektronickej pošty (e-mail) a to na nim zadanú elektronickú adresu (objednávka – časť C), ktorá je uvedená v tomto súhlase. Objednávateľ je povinný neodkladne informovať prevádzkovateľa o akýchkoľvek zmenách, ktoré by mohli mať vplyv na doručovanie elektronických faktúr podľa týchto podmienok, najmä o zmene e-mailovej adresy. Odvolanie súhlasu so zasielaním EF je možné len písomnou formou na adresu prevádzkovateľa. 
3. Objednávateľ vyhlasuje, že má výlučný prístup k elektronickej adrese (e-mail) uvedenej v súhlase. Prevádzkovateľ nezodpovedá za škody vzniknuté v dôsledku úniku údajov z elektronickej schránky priradenej k e-mailovej adrese objednávateľa alebo v dôsledku úniku údajov z internetovej aplikácie objednávateľa.
4. Prevádzkovateľ nezodpovedá za poškodenie údajov alebo neúplné údaje v prípade, že poškodenie alebo neúplnosť údajov boli spôsobené poruchou na komunikačnej trase pri doručovaní EF prostredníctvom siete internet. Prevádzkovateľ nezodpovedá za škody vzniknuté z dôvodu nedostatočného pripojenia objednávateľa do siete internet, z dôvodu porúch vzniknutých na komunikačnej trase k objednávateľovi alebo v dôsledku akejkoľvek inej nemožnosti objednávateľa nadviazať príslušné spojenie alebo prístup k internetu.
5. EF sa považuje za doručenú prvý pracovný deň odo dňa odoslania EF z e-mailovej adresy prevádzkovateľa a účinky doručenia nastávajú aj vtedy, ak sa o tom objednávateľ nedozvedel. V prípade pochybností sa EF považuje za doručenú uplynutím troch pracovných dní odo dňa preukázateľného odoslania EF odberateľovi prostredníctvom elektronickej pošty na emailovú adresu na zasielanie faktúr. V prípade nedoručenia EF sa objednávateľ zaväzuje bez zbytočného odkladu informovať prevádzkovateľa o tejto skutočnosti prostredníctvom správy zaslanej na e-mailovú adresu marek.nesticky@smmt.trnava.sk. V prípade nesplnenia tejto oznamovacej povinnosti objednávateľa nie je prevádzkovateľ povinný preukazovať odoslanie EF a táto sa považuje za doručenú.
6. Objednávateľ berie na vedomie, že v prípade zaslania faktúry inou ako elektronickou formou bude prevádzkovateľ účtovať objednávateľovi sumu 5 EUR za doručenie faktúry v zmysle objednávky.

V Trnave dňa 9.4.2026

